Source: https://www.szcoportal.sk/33/komentar-k-zakonu-o-dani-z-prijmov-44-zabezpecenie-dane-uniqueidmRRWSbk196FPkyDafLfWAE1d2WUUfDAbWcKjvLah3hXD1cSUQi78pA/
Timestamp: 2018-06-21 07:02:32+00:00

Document:
Komentár k zákonu o dani z príjmov § 44 - Zabezpečenie dane | SZČO online
Komentár k zákonu o dani z príjmov § 44 - Zabezpečenie dane
1.6.14 Komentár k zákonu o dani z príjmov § 44 - Zabezpečenie dane
(1) Správca dane môže rozhodnutím uložiť fyzickým osobám a právnickým osobám, aby pri peňažnom plnení poskytnutom inému daňovníkovi zrážali na zabezpečenie dane sumu vo výške 9,5 % z peňažného plnenia. Suma zabezpečenia dane sa považuje za preddavok na daň.
(2) Na zabezpečenie dane zo zdaniteľných príjmov okrem príjmov, z ktorých sa daň vyberá zrážkou a príjmov zo závislej činnosti, z ktorých sa zráža preddavok na daň podľa § 35, je platiteľ dane, ktorý vypláca, poukazuje alebo pripisuje úhrady v prospech daňovníka s obmedzenou daňovou povinnosťou, okrem daňovníka podľa § 2 písm. t) alebo daňovníka štátu, ktorý je zmluvnou stranou Dohody o Európskom hospodárskom priestore, povinný zrážať sumu vo výške 19 % z peňažného plnenia a v prospech daňovníka nezmluvného štátu podľa § 2 písm. x) povinný zrážať sumu vo výške 35 % z peňažného plnenia. Ak ide o podiel daňovníka, ktorý je spoločníkom verejnej obchodnej spoločnosti, komplementárom komanditnej spoločnosti alebo členom európskeho zoskupenia hospodárskych záujmov, suma na zabezpečenie dane sa zráža bez ohľadu na vyplatenie podielu na zisku najneskôr do troch mesiacov nasledujúcich po uplynutí zdaňovacieho obdobia.
(7) Ak platiteľ dane nevie preukázať konečného príjemcu vyplácaného príjmu podľa § 16 ods. 1, zrazí na zabezpečenie dane sumu vo výške 35 % z tohto príjmu a v oznámení o zrazení a odvedení dane podávanom podľa odseku 3 písm. c) neuvádza identifikačné údaje o prijímateľovi, ak ide o
b) právnickú osobu v členení názov, adresa sídla a jej identifikačné číslo.
Zabezpečenie dane je inštitútom, ktorý umožňuje zabezpečiť (zaistiť) výber dane z príjmov a splnenie daňovej povinnosti daňovníka (predovšetkým daňovníka, ktorý na území SR má iba obmedzenú daňovú povinnosť) a v konečnom dôsledku tak napomáha predchádzať daňovým únikom. Princíp tohto inštitútu spočíva v tom, že fyzická alebo právnická osoba pri peňažnom plnení v prospech daňovníka zráža určitú sumu ako preddavok na daň a túto sumu následne odvádza správcovi dane.
Ods. 1 oprávňuje správcu dane k tomu, aby svojim rozhodnutím uložil ktorejkoľvek fyzickej alebo právnickej osobe povinnosť zabezpečovať daň pri peňažnom plnení poskytnutom inému daňovníkovi - tzn., zraziť z toho peňažného plnenia sumu vo výške 9,5 % na zabezpečenie dane (zrazená suma sa považuje za preddavok na daň).
Ods. 2 ukladá priamo platiteľovi dane (fyzickej alebo právnickej osobe, ktorá vypláca, poukazuje alebo pripisuje úhradu v prospech daňovníka) povinnosť, aby pri výplate, poukázaní alebo pripísaní úhrady v prospech daňovníka s obmedzenou daňovou povinnosťou zrazil sumu vo výške 19 % z peňažného plnenia a s účinnosťou od 1. 3. 2014 aj povinnosť, aby pri zabezpečovaní dane zabezpečovať voči daňovníkom nezmluvných štátov [§ 2 písm. x)] uplatňoval zvýšenú sadzbu 35 % z peňažného plnenia.
Toto sa však nevzťahuje na:
daňovníkov podľa § 2 písm. t) – daňovníkov členského štátu Európskej únie, ktorí na území SR nie…

References: § 44
 § 44
 § 44
 § 35
 § 2
 § 2
 § 16
 § 2